Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.-pročišćeni tekst, 137/15.-ispravak, 123/17. i 98/19.), članka 55. Statuta Koprivničko–križevačke županije (“Službeni glasnik Koprivničko–križevačke županije” broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst i 4/20.), članka 3. Proračuna Koprivničko-križevačke županije za 2020. godinu i projekcije za 2021. i 2022. godinu („Službeni glasnik Koprivničko-križevačke županije“ broj 18/19. i 9/20.), članka 9. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 9/20.), Programa: 1069 Poljoprivreda (KLASA:400-06/20-01/02, URBROJ:2137/1-04/03-20-1 od 24. veljače 2020.,) i Izmjena i dopuna Programa 1069 Poljoprivreda (KLASA: 400-06/20-01/8, URBROJ: 2137/1-04/03-20-5 od 28. travnja 2020), Župan Koprivničko-križevačke županije donosi

**JAVNI  POZIV  
ZA TEKUĆI PROJEKT T 100091  
POTPORA MALE VRIJEDNOSTI ZA PRERADU, ČUVANJE I PRODAJU VOĆA, POVRĆA I VINOGRADARSTVO PO DIREKTIVI 1407**

**I.**

**Rokovi za podnošenje zahtjeva za potporu**

Zahtjevi se mogu podnijeti od 11. svibnja 2020. godine do 31. listopada 2020. godine, odnosno do utroška sredstava.

**II.**

**Predmet Javnog poziva**

Predmet Javnog poziva je dodjela potpore male vrijednosti temeljem Programa:1069 Poljoprivreda KLASA:400-06/20-01/02, URBROJ:2137/1-04/03-20-1 od 24. veljače 2020. i i Izmjena i dopuna Programa 1069 Poljoprivreda (KLASA: 400-06/20-01/8, URBROJ: 2137/1-04/03-20-5 od 28.travnja 2020. godine, Županijske Skupštine Koprivničko – križevačke županije, u skladu sa člankom 1. Stavak 1. Alineja (c) Uredbe komisije (EU) br. 1407/2013 оd 18. prosinca 2013.

**III.**

**Svrha Javnog poziva**

Ulaganje u modernizaciju i povećanje konkurentnosti poljoprivrednika u preradi i stavljanju na tržište voća, povrća i grožđa, nabavom opreme za čuvanje, preradu i/ili pripremu vlastitog voća, povrća i grožđa za prodaju potrošačima, uključujući ulaganje u proizvodnju i prodaju vina, džemova i slično.

**IV.**

**Prihvatljivi korisnici**

Fizičke i pravne osobe upisane u Upisnik poljoprivrednika koje imaju ekonomsku veličinu poljoprivrednog gospodarstva veću od 3.000 Eur.

Obiteljska poljoprivredna gospodarstva su prihvatljivi korisnici potpora, ako su upisana u Registar poreznih obveznika i poljoprivreda im je osnovna djelatnost, čiji nositelji sa te osnove plaćaju mirovinsko i zdravstveno osiguranje, sve u skladu sa člankom 15. Zakona o obiteljskim poljoprivrednim gospodarstvima (NN [29/18](https://www.zakon.hr/cms.htm?id=39193), [32/19](https://www.zakon.hr/cms.htm?id=39191).) Prihvatljivi korisnici su i obiteljska poljoprivredna gospodarstva upisana u registar poreznih obveznika, čiji nositelj plaća mirovinsko i zdravstveno osiguranje po nekoj drugoj osnovi.

**V.**

**Ukupan iznos raspoloživih sredstava potpore po Javnom pozivu**

Za provođenje Tekućeg projekta T 100091 Potpora male vrijednosti po direktivi 1407. U podskupini 352 – Subvencije trgovačkim društvima, poljoprivrednicima i obrtnicima izvan javnog sektora u 2020. godini osigurana su sredstva u proračunu Županije u iznosu od 920.000,00 kuna za sve Javne pozive prema EU direktivi 1407/2013 iz Programa Poljoprivreda 1069.

**VI.**

**Intenzitet potpore**

Za sve prihvatljive korisnike i prihvatljive aktivnosti, intenzitet potpore iznosi 50% ukupne investicije, ali ne manje od 5.000,00 kuna i ne više od 50.000,00 kuna.

PDV nije prihvatljiv trošak za korisnike potpore male vrijednosti koji su u sustavu PDV-a. Za korisnike potpore koji nisu u sustavu PDV-a, isti je prihvatljiv trošak.

**VII.**

**Prihvatljive investicije**

1. Plastenici, staklenici, mreže za zaštitu voćnjaka i/ili vinograda,
2. Oprema za navodnjavanje i/ili iskop bunara za navodnjavanje,
3. Ograde ili tuljci za zaštitu od divljači,
4. Oprema za čišćenje i doradu i/ili preradu voća i povrća,
5. Rashladna oprema, rashladne komore i hladnjače,
6. Oprema za preradu, sušenje i/ili pakiranje voća , povrća i grožđa,
7. Uređenje prostora za prodaju, sušenje, preradu i čuvanje voća, povrća i grožđa.
8. Specijalizirana mehanizacija za održavanje višegodišnjih nasada (malčeri, bočne freze, atomizeri, alat za pomotehniku, oprema za proizvodnju vina, oprema za proizvodnju povrća).

Sva navedena oprema i mehanizacija može biti nova ili ispravna rabljena i ne starija od 5 godina.

Koprivničko – križevačka županija zadržava pravo korekcije ugovorne cijene rabljene opreme ili mehanizacije radi usklađenja sa referentnim cijenama.

**VIII.**

**Mjerila i kriteriji provedbe isplate potpore male vrijednosti**

1. Iznos potpore je 50% ukupne investicije, ali ne manje od 5.000,00 kuna i ne više od 50.000,00 kuna.
2. Potpore će se dodjeljivati na osnovu liste prioriteta na mjesečnoj razini i to sljedećim redoslijedom:
3. Mladi poljoprivrednici,
4. Poljoprivrednici kojima je voćarstvo / povrtlarstvo / vinogradarstvo pretežita djelatnost,
5. Ostali korisnici ovisno o vremenu zaprimanja zahtjeva.

Koprivničko – križevačka županija zadržava pravo kontrole investicije na terenu, prije izvršenja isplate ili u roku od 3 godine nakon izvršenja isplate predmetne potpore male vrijednosti.

Ako se pregledom na terenu utvrdi nenamjensko korištenje predmetne investicije, korisnik potpore male vrijednosti, dužan je izvršiti povrat potpore, što će se zapisnički konstatirati.

**IX.**

**Dokumentacija**

1. Dokaz o upisu u Upisnik obiteljskih poljoprivrednih gospodarstava i poljoprivrednih gospodarstava (obrti, poduzeća, zadruge…), (Kopija Rješenja o upisu u Upisnik Obiteljskih poljoprivrednih gospodarstava i Upisnik poljoprivrednih gospodarstava, koja su izvršila usklađenje sa Pravilnikom o Upisniku obiteljskih poljoprivrednih gospodarstava (NN 62/2019) i Pravilnikom o Upisniku poljoprivrednika (NN 62/19) u APPRRR, kopija Rješenje o upisu u Upisnik poljoprivrednih gospodarstava za sva poljoprivredna i obiteljska poljoprivredna gospodarstva – staro, Rješenje, koja nisu izvršila usklađenje ili potvrda o upisu u Upisnik izdana od APPRRR, ili kopija zahtjeva za izravnu potporu u tekućoj godini s prijemnim štambiljem APPRRR),
2. Izračun ekonomske veličine poljoprivrednog gospodarstva s EVPG kalkulatorom, izdana od Ministarstva poljoprivrede, Uprave za stručnu podršku razvoju poljoprivrede i ribarstva,
3. Potvrda o upisu u Registar poreznih obveznika,
4. Potvrda banke o otvorenom žiro računu,
5. Računi ili ugovori o kupoprodaji (Računi moraju biti R1),
6. Dokazi o plaćanju (kopija virmana ili izvoda iz banke),
7. Izjava o potpori male vrijednosti.

Nakon predaje i obrade zahtjeva Župan Koprivničko–križevačke županije donijeti će zaključak o isplati potpore male vrijednosti za poticanje prerade, čuvanja i prodaje voća. Nakon isplate predmetne potpore male vrijednosti korisnicima potpora izdati će s Potvrda o potpori male vrijednosti i ista će se evidentirati u Registru državnih potpora i potpora male vrijednosti.

**X. Oglašavanje i informacije**

Javni poziv objaviti će se na stranici Koprivničko–križevačke županije ([www.kckzz.hr](http://www.kckzz.hr)), a obavijest o Javnim pozivima u Podravskom listu. Sve ostale informacije, mogu se dobiti u sjedištu Koprivničko–križevačke županije, Upravni odjel za gospodarstvo, komunalne djelatnosti i poljoprivredu, Nemčićeva 5, 48000 Koprivnica, na telefon 658-189 i na e-mail: [zlatko.dudas@kckzz](mailto:zlatko.dudas@kckzz).hr.

**ŽUPAN**  
**KOPRIVNIČKO–KRIŽEVAČKE ŽUPANIJE**

KLASA: 320-04/20-01/1

URBROJ:2137/1-04/15-20-01

Koprivnica, 06. svibnja 2020.

ŽUPAN:

**Darko Koren, ing. građ.**